《正月十四日游凌云寺》
宋代·晁公溯

昔贤登兹山，逸气凌清旻。诵诗怀太白，考易思景纯。

至今平羌水，常浸月半轮。追寻所凿室，石古莓苔新。

后岂无来者，倏忽迹已陈。壁间记岁月，刻划如龙鳞。

自非传一世，烂若配三辰。姓名虽尚存，谁复知其人。

我游方之外，久忘实之宾。但饮佛耳泉，永洗凡心尘。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。